CELEX: 62016TN0627
Language: da
Date: 2016-08-31 00:00:00
Title: Sag T-627/16: Sag anlagt den 31. august 2016 — Tjekkiet mod Kommissionen

24.10.2016   
            
            
               DA
            
            
               Den Europæiske Unions Tidende
            
            
               C 392/47
            
         Sag anlagt den 31. august 2016 — Tjekkiet mod Kommissionen
   (Sag T-627/16)
   (2016/C 392/61)
   Processprog: tjekkisk
   
      Parter
   
   
      Sagsøger: Den Tjekkiske Republik (ved M. Smolek, J. Pavliš og J. Vláčil, som befuldmægtigede)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Kommissionens gennemførelsesafgørelse (EU) 2016/1059 af 20. juni 2016 om udelukkelse fra EU-finansiering af visse udgifter, som medlemsstaterne har afholdt inden for rammerne af Den Europæiske Garantifond for Landbruget (EGFL) og Den Europæiske Landbrugsfond for Udvikling af Landdistrikterne (ELFUL) (meddelt under nummer C(2016) 3753) (herefter »den anfægtede afgørelse«) annulleres, for så vidt som den udelukker de udgifter, som Den Tjekkiske Republik har afholdt i forbindelse med den generelle arealbetalingsordning (SAPS) på i alt 84 272,83 EUR, for så vidt som den udelukker de udgifter, som Den Tjekkiske Republik har afholdt i forbindelse med investeringen i vinsektoren for i at 636 516,20 EUR, og for så vidt som den udelukker de udgifter, som Den Tjekkiske Republik har afholdt i forbindelse med krydsoverensstemmelsesbetingelserne for i alt 29 485 612,55 EUR.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har Den Tjekkiske Republik hvad angår den generelle arealbetalingsordning fremsat et enkelt anbringende, idet den har gjort gældende, at der er sket en tilsidesættelse af artikel 52, stk. 1, i Europa-Parlamentets og Rådets forordning (EU) nr. 1306/2013 af 17. december 2013 om finansiering, forvaltning og overvågning af den fælles landbrugspolitik. Kommissionen besluttede at udelukke udgiften fra EU-finansiering, selv om hverken EU- eller national ret var tilsidesat.
   Hvad angår investeringen i vinsektoren har Den Tjekkiske Republik fremsat et enkelt anbringende, idet den har gjort gældende, at der er sket en tilsidesættelse af artikel 52, stk. 1, i forordning nr. 1306/2013. Kommissionen besluttede at udelukke udgiften fra EU-finansiering, selv om hverken EU- eller national ret var tilsidesat.
   Hvad angår krydsoverensstemmelsesbetingelserne har Den Tjekkiske Republik fremsat to anbringender:
   
               —
            
            
               Det første anbringende om en tilsidesættelse af artikel 52, stk. 1, i forordning nr. 1306/2013. Kommissionen besluttede at udelukke udgiften fra EU-finansiering, selv om hverken EU- eller national ret var tilsidesat.
            
         
               —
            
            
               Subsidiært har Den Tjekkiske Republik fremsat et andet anbringende om en tilsidesættelse af artikel 52, stk. 2, i forordning nr. 1306/2013. Selv om de klager, der er anfægtet ved det første anbringende, udgjorde en tilsidesættelse EU-retten (hvilket de ikke gjorde), anlagde Kommissionen en ukorrekt vurdering af alvoren af denne tilsidesættelse og det økonomiske tab for EU.